ফ্রেব্রুয়ারির শেষ সপ্তাহে বাংলাদেশে যে-বিপর্যয় নেমে এসেছে, সেই বিপর্যয়ের মুখে দাঁড়িয়ে ওই কবিতাটির কথা খুব বেশি করে মনে পড়ছে। শুধু তাই নয়, সেনাকুঞ্জের বৈঠকের অডিও শোনার পর এও মনে হয়েছিল, এ কবিতাটির সারবস্তু কি আমাদের সামরিক কর্মকর্তারা ওই সময় ভুলে বসেছিলেন? পাঠ্যপুস্তকে তাদেরও তো কবিতাটি পড়ার কথা। অথবা ঘটনাটির কথাও তাদের প্রশিক্ষণের অংশ হিসেবে শুনে থাকার কথা। ওইদিনের ঘটনা থেকে যদি একজন সাধারণ মানুষের মনে প্রশ্ন জাগে যে, সামরিক বাহিনীতে যদি শৃঙ্ক্ষলাই থাকতো, সামরিক শৃঙ্ক্ষলাই যদি পরিস্থিতি সামাল দেয়ার জন্যে যথেষ্ট হতো, তা হলে ওই পরিস্থিতি সামাল দিতে তো সামরিক বাহিনীর প্রধানই যথেষ্ট ছিলেন; কিন্তু খোদ প্রধানমন্ত্রীকেই কেন যেতে হলো? সামরিক বাহিনীর প্রধান বলে যে পদটির কথা আমরা শুনি, সেটি কি সেদিনের ওই সভাতে ছিল? সেদিন শোকবিহ্বল হয়ে তারা যে শৃঙ্ক্ষলাহীনতা দেখালেন, তাতে যুদ্ধদিনে আরও বিপর্যয়ের মুখে তারা কী শৃঙ্ক্ষলা দেখাবেন, বলুন?